Quinchao uhartea

Quinchao uhartea () Chiloé uhartedian dagoen uharte bat da, tamainaz hirugarrena, Txile hegoaldean. 2017ko erroldaren arabera 8.576 biztanle ditu bi udalerritan banatuta, Quinchao (uhartearen hegoaldean) eta Curaco de Vélez (uhartearen iparraldean). Achao herria da uhartearen hiriburua.

 Geografia 
Chiloeko uharte handiaren alboan dago ekialdera. Dalcahue herritik igarotzen da Quinchaora ferry bidez.

Uharte luze eta estua da eta 129,3 km²-ko azalera du. Erliebe nahiko laua du, punturik altuena 168 metrotako garaieran dago.

 Historia 
Chono eta huilicheak izan ziren inguruko lehenengo biztanleak. Kostalde bihurri horretan antzina sortu ziren kai naturalak, Achao eta Curaco de Vélez esate baterako, eta denboraren poderioz kai horiek herri bihurtu ziren. 

XVII. mendean jesuitak iritsi ziren eta Achao bihurtu zuten hegoaldera iristeko misio estrategiko. 1767an jesuitak kanporatuak izan ziren eta frantziskotarrek hartu zuten haine lekua.

Antzina basoak estaltzen zuen uhartea baina nekazarita eta abeltzantza garatu ahala azaeraren gehiengoa larre bihurtu zen edota patata soroak.

 Azpiegiturak 
Dalcahue eta Curaco de Vélez artean zubia eraikitzeko egitasmo bat baino gehiago izan da, baina kostu handia duelakoan eta errentagarria ez delakoan oraindik ez da eraiki. Transbordadore sistemarekin jarraitzen dute.

 Iruditegia 

 Erreferentziak 

 Kanpo estekak 

Kategoria:Chiloé uhartedia